

**Азаматтардың жекелеген санаттарын әлеуметтік қолдаудың қосымша шарасы туралы**

Қарағанды облыстық мәслихатының 2023 жылғы 18 сәуірдегі № 26 шешімі. Қарағанды облысының Әділет департаментінде 2023 жылғы 20 сәуірде № 6388-09 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 6–бабы 1–тармағының 15) тармақшасына, "Ардагерлер туралы" Қазақстан Республикасы Заңының 17–бабына сәйкес Қарағанды облыстық мәслихаты ШЕШТІ:

      1. Ұлы Отан соғысының ардагерлері, басқа мемлекеттердiң аумағындағы ұрыс қимылдарының ардагерлері, жеңілдіктер бойынша Ұлы Отан соғысының ардагерлеріне теңестірілген ардагерлер, еңбек ардагерлері санатына жататын адамдарға санаторлық-курорттық емдеу ұсыну түріндегі қосымша әлеуметтік қолдау шарасы белгіленсін.

      2. Санаторлық-курорттық емдеу түріндегі қосымша әлеуметтік қолдау шарасын қаржыландыру облыстық бюджет қаражаты есебінен жүзеге асырылсын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Облыстық мәслихат төрағасы* | *Н. Кобжанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК